NaiveNeuron/SloPal huggingface dataset:
Fořt, Stanislav, poslanec NR SR (2010-08-11):
Ďakujem za slovo, pán predsedajúci. Vážení kolegovia, kolegyne, vo svojom vystúpení by som sa rád vyhol politickým poťahovačkám a ideologickým prekáračkám a rád by som povedal, prečo ja konkrétne, ako liberál, nemôžem aj keby som bol jediný poslanec tejto snemovne, podporiť pôžičku pre Grécko. Sú to v zásade dva dôvody. Prvým dôvodom je to, že pôžičku pre Grécko v nijakom prípade nemôžem považovať za prejav solidarity. A druhým dôvodom, prečo nemôžem podporiť pôžičku pre Grécko, sú štyri veľmi nebezpečné signály, ktoré by táto pôžička, alebo ktoré táto pôžička môže vyvolávať. Tým prvým nebezpečným signálom, je signál pre veriteľov, že môžu bez rizika požičiavať nezodpovedným vládam. Druhý nebezpečný signál, je signál pre nezodpovedné vlády, že tieto i naďalej môžu voličom sľubovať modré z neba a financovať to cez neobmedzené dlhy. Tretím signálom, je signál pre voličov, ktorí mysliac si, že nezodpovedná vláda si môže hocikedy a koľkokoľvek požičať, tieto nezodpovedné vlády volia. A štvrtý nebezpečný signál je pre našich eurobyrokratov, ktorí keby aj toto prehrmelo bez povšimnutia, môžu ďalšie roky nerobiť to, na čo sú celkom dobre zaplatení, a to je to, aby kontrolovali a vynucovali dohody, ktoré sa členské štáty rozhodli uzatvoriť a prijať záväzky, ktoré z týchto dohôd vyplývajú. Toto sú dôvody, prečo ja pôžičku Grécku nemôžem podporiť. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-12-12):
Otváram všeobecnú rozpravu. Písomne sa do rozpravy neprihlásil nikto, ale registrujem, že sa hlási pani predkladateľka. Takže nech sa páči, máte slovo.
Laššáková, Jana, podpredsedníčka NR SR (2014-02-05):
Pani poslankyne, páni poslanci, poprosím vás, poprosím vás o pokoj, budeme pokračovať ďalej faktickými poznámkami. Pani poslankyňa Nicholsonová už zaujala miesto určené pre navrhovateľov. Pán poslanec Poliačik, poprosím vás, zaujmite miesto určené pre spravodajcov. (Ruch v sále.) Páni poslanci, poprosím vás, ideme ďalej pokračovať. Nech sa páči, faktická poznámka, pán poslanec Beblavý. (Pokračovanie rokovania o návrhu poslancov Národnej rady Slovenskej republiky Lucie Nicholsonovej a Jozefa Mihála na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 814.)
Jurinová, Erika, podpredsedníčka NR SR (2013-12-10):
Ďakujem pekne. Teraz o slovo požiadal pán minister. Nech sa páči.
P. Hrušovský, predseda NR SR: (2003-09-09):
Nech sa páči, pani poslankyňa.
Bugár, Béla, podpredseda NR SR (2011-07-07):
Pani poslankyňa Aštaryová.
I. Mikloš, podpredseda vlády a minister financií SR: (2006-02-02):
Vážený pán podpredseda, vážené pani poslankyne, vážení páni poslanci, vážený pán poslanec Jarjabek, táto suma, ktorú spomínate vo svojej otázke 150,9 mil. korún, je stanovená na základe znaleckého posudku ako primeraná cena nehnuteľnosti podľa § 8a ods. 5 zákona o správe majetku štátu v znení neskorších predpisov. Za primeranú cenu sa na účely tohto zákona pri prevode nehnuteľných vecí štátu označuje všeobecná hodnota podľa osobitného predpisu, ktorým je vyhláška ministerstva spravodlivosti z roku 2004. Zároveň je potrebné upozorniť, že v tomto prípade ide o vyhlásené osobitné ponukové konanie len na časť pozemkov prislúchajúcich k budove novostavby Slovenského národného divadla. Ponuky majú byť zaslané na ministerstvo kultúry do 13. februára roku 2006. V súčasnosti je potrebné počkať, aké ponuky budú zaslané. Samozrejme, je predpoklad, že tieto ponuky budú výrazne vyššie, aj keď sa ťažko odhaduje aké oproti tejto úradne stanovenej cene. Takže práve tender a ponukové konanie je nástrojom a myslím si, že efektívnym nástrojom najmä vtedy, keď dopyt je väčší, keď je viacero uchádzačov na vygenerovanie skutočnej trhovej ceny. Ďakujem pekne.
Sulík, Richard, predseda NR SR (2011-06-02):
Ďakujem. S faktickou poznámkou sa neprihlásil nik. Slovo má druhý prihlásený rečník, pán poslanec Suja.
Grendel, Gábor, podpredseda NR SR (2021-06-30):
Skôr ako dám slovo ešte pánovi Pollákovi, chcem sa opýtať, pani poslankyňa Saková, keď som uzatváral možnosť prihlásiť sa s faktickými, pán Vons bol posledný, vy ste vypadli z toho, a potom naskočili naspäť, okej. Tak teraz pán poslanec Pollák, nech sa páči.
Glváč, Martin, podpredseda NR SR (2018-06-20):
Pani poslankyňa Žitňanská.
Bugár, Béla, podpredseda NR SR (2018-12-06):
Prezentujme sa a hlasujme o tomto návrhu. (Hlasovanie.) Prítomných 139, za 77, proti 49, zdržalo sa 13 poslancov. Konštatujem, že sme v treťom čítaní , preto otváram rozpravu a pýtam sa, či sa hlási do rozpravy niekto z prítomných poslancov. Nie je tomu tak. Vyhlasujem rozpravu za skončenú. Nech sa páči.
Šimečka, Michal, podpredseda NR SR (2024-02-13):
Ďakujem pekne. S faktickou poznámkou pán poslanec Hlina.
Blanár, Juraj, podpredseda NR SR (2020-11-25):
Ďakujem. Na faktické bude reagovať pán poslanec Kazda. Nech sa páči.
Pčolinský, Peter, podpredseda NR SR (2022-10-21):
Pani poslankyňa Cigániková, nevyrušujte nás, poprosím. Vyhlasujem teda vaše vystúpenie za ukončené. Na vaše vystúpenie sú dve faktické poznámky. S prvou faktickou poznámkou pani poslankyňa Mária Šofranko.
Hlinka, Jozef, poslanec NR SR (2021-11-02):
Pán predsedajúci, keďže sme odhlasovali body zo spoločnej správy, dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Benčík, Ján, poslanec NR SR (2021-10-21):
Ďakujem za slovo. Je pravda, že Winston Churchill sa na adresu svojho predchodcu a rokovania v Mníchove vyjadril takto, že tam mal možnosť vybrať si medzi vojnou a hanbou, vybral si hanbu a dostal vojnu, to je fakt. Ale čo sa týka vašej toľko akcentovanej ochoty Sovietskeho zväzu pomôcť Československu, je pravdou aj to, že príčetní politici v Európe vedeli, čo znamená pomoc Stalinovho Sovietskeho zväzu. Toho Stalinovho Sovietskeho zväzu, ktorý bez príčiny a bez akejkoľvek viny popravoval vlastných občanov a väznil ich v koncentračných táboroch. A to, ako Stalinov Sovietsky zväz pomohol Československu, o tom sa presvedčili potom v roku 1948, keď s pomocou Stalinovho Sovietskeho zväzu sa dostali k moci českí a slovenskí komunisti a uvrhli našu krajinu na 41 rokov do okov neslobodného režimu.
P. Chudík, poslanec: (2001-09-12):
I. Presperín, podpredseda NR SR: Pán poslanec, neprerušoval som vás, ale reagovať musíte na predchádzajúceho rečníka. To znamená pána poslanca Prokeša, nie na pána ministra. Tam bol čas vtedy, keď on hovoril. Pani poslankyňa Tóthová, prosím.
Pellegrini, Peter, predseda NR SR (2024-02-13):
Prosím, prezentujme sa a hlasujme o pridelení návrhu výborom a určení gestorského výboru, ako aj lehoty na prerokovanie. (Hlasovanie.) Prítomných 135 poslancov, za 120, proti 3, zdržalo sa 12. Konštatujem, že sme tento návrh schválili. Ďakujem veľmi pekne, pán spravodajca. Teraz budeme hlasovať o bode desať schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja, tlač 51. Poprosím pána spoločného spravodajcu Igora Váleka, aby hlasovanie uviedol, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony , tlač 51.)
Laurenčík, Milan, podpredseda NR SR (2020-12-03):
Ďakujem. Pán poslanec Stanislav Mizík.
Kollár, Boris, predseda NR SR (2023-06-21):
Pán poslanec Matovič, pán poslanec Matovič, prosím, chcú si vás hore odfotiť, keby ste im mohli zamávať. Skôr než začneme, by som chcel pozdraviť na balkóne žiakov z Rusoviec, vitajte! (Potlesk.) S procedurálnym návrhom vystúpi pán poslanec Sulík, nech sa páči, máte slovo. Prosím, utíšme sa, aby sme počuli pána poslanca.
I. Mikloš, poslanec: (2007-06-27):
Naozaj by som chcel tú časť zdôrazniť, o ktorej hovorila, že ten vzťah je iný, že to nie je antagonistický vzťah, teda nejaký protichodný konfliktný vzťah medzi zamestnancom a zamestnávateľom. Samozrejme, že existujú isté rozdiely v záujmoch aj v postavení zamestnanca a zamestnávateľa, ale nie sú marxisticky antagonistické, a teda pružný trh práce. A to je to kľúčové a podstatné. Pružný, flexibilný trh práce je aj v záujme zamestnávateľov, ale aj v záujme zamestnancov. A preto návrh vládnej novely Zákonníka práce, ktorý zužuje flexibilitu, teda pružnosť trhu práce nejde len proti záujmom zamestnávateľov, ale ide aj proti záujmom zamestnancov. A proti záujmom zamestnancov ide preto, že takýto menej pružný trh práce bude znamenať menej práce, bude znamenať menej nových vytvorených pracovných miest a bude teda v konečnom dôsledku znamenať menej práce a nižšie zárobky pre zamestnancov. Teda pre tých, ktorých predkladatelia tejto novely zákona majú síce plné ústa, ale v skutočnosti idú proti ich záujmom. A je to tak preto, že sa naozaj mení aj charakter ekonomiky a že už tu nie je pár veľkých tovární a pracovné miesto nadosmrti, ale, že trh je čoraz zložitejší, čoraz štruktúrovanejší, je tam veľa malých firiem, nových firiem, veľa pružných pracovných úväzkov a práve preto je pružnosť pracovného trhu kľúčová a bude ešte dôležitejšia a práve preto je zle, že táto novela Zákonníka práce túto pružnosť zmenšuje.
Kuffa, Štefan, poslanec NR SR (2014-11-28):
Bude to krátke, veľmi krátke, pán minister, budete mať záverečné slovo, ale chcem reagovať teda na to, ako pán spravodajca tuná rozprával. Zamyslel som sa naozaj aj nad rozvojovými krajinami a súvisí to aj s predkladaným súborom zákonov, aj o tej vode. Ja znova sa prihováram za našich poľnohospodárov a nech pracujú poslanci Európskeho parlamentu na tom, aby sa zmenila aj možná smernica pre nás, pre Slovensko, lebo tam, ako som to čítal, aj tie naše regióny, ktoré sú chudobné, chudobné sú a ešte majú a my im dávame tieto poplatky za zavlažovanie. Musím, nedá mi, aby som to nepovedal, ale tak isto sa treba pozrieť aj na to, koľko dostávajú poľnohospodári v zahraničí, v západných krajinách a koľko dostávajú na dotácie naši poľnohospodári. Nezavádzajme im tento poplatok za tú vodu. Prepáčte mi, pán minister, aj pán predsedajúci, trošku som tak nedodržal ten rokovací poriadok, ja som tak na pána ministra reagoval, ale odpusťte mi to. Ďakujem.
Figeľ, Ján, podpredseda NR SR (2014-11-25):
Nech sa, teda na vystúpenie pána poslanca sú tri faktické poznámky. Nech sa páči, Juraj Droba s prvou.
Viskupič, Jozef, poslanec NR SR (2012-12-18):
...tri kolegyne a pár kolegov, ďakujem, možno nie celkom bez významu tu spomínam toto obsadenie pléna. Mám, mám s tým skutočne problém, pretože, viete čo, páni poslanci zo SMER-u, ja vás aj obdivujem, že ste tu. Tuto (Reakcia z pléna.), tuto, chýba mi Brocka, chýba mi celá Ľudová platforma, ktorá okrem pána poslanca Gála a pána poslanca Eleméra Jakaba tu je. (Vystúpenie prerušené predsedajúcim.)
Grendel, Gábor, podpredseda NR SR (2020-12-10):
Ďakujem pekne. Je všeobecný súhlas? (Reakcie z pléna.) Nie. Takže keď poslanci zaujmú svoje miesta, dám hlasovať o procedurálnom návrhu pána poslanca Šipoša. Prosím (reakcie z pléna), aha, ešte jeden procedurálny návrh. Pán poslanec Susko.
Grendel, Gábor, podpredseda NR SR (2021-07-23):
Štyri faktické poznámky na vystúpenie pána poslanca Schlosára. Končím možnosť prihlásiť sa s faktickými. Ako prvý pán poslanec Patrick Linhart.
Laššáková, Jana, podpredsedníčka NR SR (2014-09-11):
Prezentujme sa a hlasujeme. (Hlasovanie.) Prítomných 80 poslancov, za návrh 80 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím spravodajcu, ktorého určil navrhnutý gestorský ústavnoprávny výbor, poslanca Otta Brixiho, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní (tlač 1126). Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní a o zmene a doplnení zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov , tlač 1126.)
Sloboda, Vladimír, poslanec NR SR (2016-09-21):
Vážený pán predsedajúci, v rozprave vystúpili dvaja poslanci. Procedurálne návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Burian, Jozef, poslanec NR SR (2019-11-27):
Ďakujem, pán predsedajúci. Poprosím, dajte po prvé, že Národnej rada berie na vedomie zánik členstva Radka Kuruca, a po druhé, že volíte Eduarda Hagara, Hagaru teda za člena Dozornej rady Sociálnej poisťovne. Dajte hlasovať.
Paška, Pavol, poslanec NR SR (2011-07-07):
Béla, ja sa pripájam, všetko dobré, ale nemôžem nereagovať, je to také zvláštne a dávam návrh, aby sme sa opätovne vrátili k predchádzajúcej schôdzi, pretože je to divné, že vám nevadilo, keď pán minister chcel otvoriť zákon, rozpravu a vtedy vás mimoriadna schôdza vôbec nezaujímala, ale vtedy, keď bolo treba reagovať faktickými poznámkami na moje vystúpenie a kedy som aj ja mohol mať možnosť, samozrejme, povedať ešte, čo si myslím, tak si zrazu prerušil rokovanie a otvoril si schôdzu, ktorú žiadala zvolať skupina poslancov. Béla, napriek tomu, že máš narodeniny, je to veľmi neobvyklý postup. Ďakujem.
Dostál, Ondrej, poslanec NR SR (2023-03-15):
Vážený pán podpredseda, vážený pán minister, kolegyne, kolegovia, dovoľte, aby som predložil správu výborov Národnej rady o prerokovanie návrhu na vyslovenie súhlasu Národnej rady s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov (tlač 1422). Predseda Národnej rady Slovenskej republiky rozhodnutím č. 1504 z 8. februára 2023 pridelil návrh na prerokovanie ústavnoprávnemu výboru a Výboru Národnej rady pre ľudské práva a národnostné menšiny. Ako gestorský výbor určil výbor pre ľudské práva a národnostné menšiny. Súčasne určil lehoty na prerokovanie návrhu vo výboroch a v gestorskom výbore. Ústavnoprávny výbor Národnej rady prerokoval predmetný návrh dňa 9. marca 2023 a uznesením č. 705 odporučil Národnej rade Slovenskej republiky podľa čl. 86. písm. d) Ústavy Slovenskej republiky: 1. Vysloviť súhlas s Protokolom, ktorým sa mení a dopĺňa Dohovor o ochrane jednotlivcov pri automatizovanom spracovaní osobných údajov (tlač 1422). 2. Rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Výbor Národnej rady Slovenskej republiky pre ľudské práva a národnostné menšiny na svojej 65. schôdzi dňa 13. marca 2023 o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre ľudské práva a národnostné menšiny na svojej 65. schôdzi dňa 13. marca 2023 ako gestorský výbor k správe o výsledku prerokovania vo výboroch Národnej rady o predmetnom návrhu (tlač 1422a) nerokoval, nakoľko nebol podľa § 52 ods. 2 zákona o rokovacom poriadku uznášaniaschopný. Podpredseda výboru pre ľudské práva a národnostné menšiny ma poveril, aby som na schôdzi Národnej rady Slovenskej republiky podal informáciu o výsledku rokovania výborov a predložil návrh na ďalší postup. Súčasťou predloženej informácie je ako príloha uvedený aj návrh na prijatie uznesenia Národnou radou. Pán predsedajúci, skončil som. Otvorte, prosím, rozpravu.
M. Hort, podpredseda NR SR: (2008-01-30):
Ďalším, ktorý vystúpi vo faktickej poznámke, je pán poslanec Pavol Frešo. Nech sa páči. (Hlasy v sále.) Prosím vás, keď vystupoval pán poslanec Burian, tak mohol dohovoriť svoj príhovor úplne v pokoji a nikto mu neskákal do reči. Prosím o solidaritu trošku iného druhu. Ďakujem pekne. Nech sa páči.
Kollár, Boris, predseda NR SR (2022-11-08):
Ďakujem. Pán poslanec Lukáč.
J. Vaľová, poslankyňa: (2007-10-30):
Pán predseda, dajte o ňom hlasovať.
Šipoš, Michal, poslanec NR SR (2024-02-08):
Ďakujem pekne za slovo. Ja sa chcem opýtať pána poslanca Gašpara, lebo on tu tak hovoril, že vlastne deti do 15 rokov, že tam je to chránené nejakým samostatným zákonom, čo sa týka premlčacích lehôt. Ale ja sa pýtam, pán Gašpar, čo 16-ročné dievčatá, čo 17-ročné dievčatá, 18-ročné dievčatá, tam je to už v pohode? Tam to môžme dať na tých 10 rokov, tam je to okej? Preboha, povedzte mi, pre koho to robíte?! Na čo toto potrebujete zastávať sa násilníkov? Potrebujete, aby tie premlčacie doby boli kratšie? Veď to je hanba! A, pán Pellegrini, ešte k vám. Vy ste chceli ísť do tejto kampane, aby ste už mali pokoj. Vy ste si povedali... (Prerušenie vystúpenia predsedajúcim.)
Číž, Miroslav, poslanec NR SR (2018-10-23):
Ďakujem za slovo. No, nepochybne zaujímavý vejár faktických poznámok. Ja len k tej pani, tuším Zimanová sa volá, ktorá teda tak jak ja agresívne a podobne a osobne, a nie vecne, že jak jej kolega Galko, a tie ďalšie prejavy, ktoré tu boli, jak to vidí. Viete, už v detstve, si pamätám, že najviac sme odsudzovali a až za chrapúnstvo sme považovali, čo sa občas stalo, že niekto prišiel k niekomu, dal mu zaucho a začal vykrikovať, že je napadnutý. Minimálne v 4 vystúpeniach, a preto som aj vystúpil, pre nič iné, lebo s vecnou diskusiou tu nemá význam vystupovať, bohužiaľ. Je tu tragická situácia, len som jediný, ktorý som vystupoval zo SMER-u. Počuli ste všetci, páni kolegovia, čo tu navyprávali títo, kde som reagoval na tie nehanebnosti, ktoré vyvstali v sále. To znamená, naozaj vystúpenie pána Galka, ktorý sa aj teraz prezentoval, to je ten vzor politického zápasu, viete všetko na svete a tak ďalej, je, pán Osuský, no tak ten prejav neúspešnosti, tá vaša strana, pán Dostál, dneska v parlamente, ak dovolíte, vystupuje najčastejšie zo všetkých. Predseda strany, ktorá do parlamentu nikdy volená nebola. To sú hlboko neetické veci a netárame o tom od rána do večera. Už je to raz, tento fakt, taký a snažíme a zúfalo čakáme na vecnú diskusiu. Na ktorý z tých vystúpení, ktoré sme tu počuli, a na vecný a odborný rozbor situácie mám reagovať? Škoda, že ste to nepovedali, ale na váš nápad, Dostálov, sa to nedalo, lebo nič nepovedali. Sú tu celý rad znôžok, ktoré z mediálnych, a jediný zmysel je ich, že donekonečna opakujete a točíte. Predsa toto bolo treba, povedal minister a nikto z nás do týchto nezmyselných potýčok nechodí. Ale tam už, kde urážate surovo, bezohľadne, a nám, no, tak vtedy už jednoducho aspoň niečo povedať treba. To je všetko. Nabudúce tiež sa asi na to vykašlem. Verím jednému, že ľudia si všímajú a vidia a ide im to pomaly, že čo vo vás sa ponúka tejto krajine.
Danko, Andrej, predseda NR SR (2018-09-13):
S reakciou pán Blanár.
Hort, Milan, podpredseda NR SR (2011-05-24):
Ďalej s faktickou poznámkou sa prihlásil pán poslanec László Nagy. Nech sa páči.
Mikloš, Ivan, poslanec NR SR (2014-12-02):
Ďakujem pekne. Keďže mám len dve minúty, tak stručne. Pán minister tvrdí, že keďže som veľa času venoval roku 2014, asi nemám problém s rokom 2015. Asi ste ma nepočúvali celý čas, pán minister, pretože som avizoval, že to bola prvá polovica môjho vystúpenia a že sa prihlásim aj ústne a budem ústne reagovať veľmi podrobne na všetko, čo ste tu povedali teraz. Takže teraz len stručne na to najdôležitejšie. Povedali ste, že som rozprával veľa o rizikách, ktoré ja vidím. Nesúhlasím. Nerozprával som o rizikách, ktoré ja vidím, ale o rizikách, ktoré vidí Rada pre rozpočtovú zodpovednosť, ktoré máte aj v písomnom dokumente. To sa týka všetkých rizík, o ktorých som hovoril, to sa týka aj toho, či konsolidačné úsilie v roku 2015 bude plne kompenzovať alebo nebude rok 2014, kedy bola prestávka. Tvrdíte, že vy ste od nás prebrali štrukturálny deficit okolo 4 %, tak vám chcem, tak vám chcem pripomenúť, že my od vás v roku 2010 okolo 7 %. Ďalej hovoríte, že nesúhlasíte s tým, že sa zvyšuje riziko nesplnenia medium-term objectives, to zase netvrdím ja, to tvrdí Rada pre rozpočtovú zodpovednosť. Čo sa týka fínt, v zásade odmietam, že by sme my robili finty podobné alebo s podobným zámerom, ako ich robíte vy. My sme robili opatrenia na vyčistenie verejných financií, to je pravda. A vaša argumentácia, čo sa týka tých fínt, na ktoré som poukázal, je prečudesná, Hovoríte, že nedostatočná pružnosť Výboru pre daňové prognózy, ale neviem, či viete, Výbor pre daňové prognózy sedel 20. novembra a 24. novembra, štyri dni na to bol výbor pre financie, na ktorom ste predložili o 300 mil. zvýšenie daňových príjmov. A to isté platí o eurofondoch. Ak je to tak, že teda vy máte inú prognózu, ako je súčet ministerstiev pri eurofondoch, prečo to tak nie je pri výdavkoch ostatných? Však aj pri všetkých výdavkov ministerstvá chcú oveľa viac, ako vy im chcete dať, čiže to nie je pravda.
Danko, Andrej, podpredseda NR SR (2023-12-15):
Pán poslanec Krúpa, prosím aj písomné vyhotovenie procedurálneho návrhu.
B. Bugár, podpredseda NR SR: (2005-09-21):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Viliamovi Novotnému. Nech sa páči, pán poslanec.
Budaj, Ján, minister životného prostredia SR (2022-10-05):
Ďakujem pekne. Keďže tu neboli niektorí poslanci, ktorí sa angažovali v tomto zákone pri mojom úvodnom slove, ešte raz chcem podčiarknuť, že táto zmena doplní o infláciu de facto tieto poplatky, ktoré neboli valorizované 23 rokov. Za ďalšie chcem podčiarknuť, že v súčasnej ťažkej situácii a hospodárstva sa presúva, presúva zvyšovanie tých poplatkov do budúcna tak, aby bezprostredne nevytvorilo zvýšený výdaj pre podnikateľov. Za ďalšie treba povedať, že veľa sme diskutovali aj s bývalým pánom ministrom hospodárstva Sulíkom o podporách v schéme Envirofondu. Zákon o Envirofonde, teda prípadne o obchodovaní s emisiami, ako viete, je v parlamente a ďalší zákon z dielne vlády je ešte v MPK. Tieto teda legislatívne, legislatívne veci budete riešiť bezprostredne, v bezprostrednej, v bezprostrednom čase. V zásade ale som tej miery a takisto sa k tomu kloní aj ministerstvo financií, že tieto financie z Envirofondu pri tých odštepoch, ktoré sú predpokladané, nebudú stačiť, a treba vytvoriť nové schémy na aktuálnu pomoc priemyslu, ktorý má vysokú energetickú spotrebu a tieto schémy, na týchto schémach sa veľmi usilovne pracuje. Ďakujem pekne.
Susko, Boris, poslanec NR SR (2013-10-25):
Ďakujem pekne za slovo, pani predsedajúca. Áno je pravdou, v prvom rade by som sa poďakoval za podporu tohto návrhu. Je pravdou, že tento návrh predkladal už pán poslanec Sulík v predchádzajúcom období, avšak rozdiel je v tom, že pán poslanec Sulík chcel vypustiť akúkoľvek podmienku na vykonávanie taxislužby, s čím nesúhlasia ani samotné zväzy taxikárov a samozrejme by to ani nebolo dobré, lebo by mohlo byť akékoľvek vozidlo zahrnuté do koncesie a chcel by som len upozorniť na to, že pripravuje sa celá komplexná nová úprava tohto zákona a ich podmienok, len teraz jedna skupina taxikárov, ktorí podnikali ešte na základe živnostenských koncesií, by bola vlastne diskriminovaná, lebo týmto by automaticky zo zákona zaniklo to oprávnenie 3. decembra a preto je to potrebné riešiť v predstihu ešte pred celou touto komplexnou právnou úpravou. Ďakujem.
P. Hrušovský, predseda NR SR: (2004-12-15):
Teraz dávam slovo pánovi poslancovi Miklušičákovi, členovi ústavnoprávneho výboru, aby Národnú radu informoval o stanovisku ústavnoprávneho výboru k predloženému vládnemu návrhu zákona o politických stranách. Nech sa páči, pán poslanec. J. Miklušičák, poslanec: Ďakujem. Vážený pán predseda, pán minister, kolegyne, kolegovia, Ústavnoprávny výbor Národnej rady Slovenskej republiky uznesením z 19. novembra 2004 ma určil za spravodajcu k vládnemu návrhu zákona o politických stranách a politických hnutiach (tlač 906). Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona sa predkladá v súlade s Plánom legislatívnych úloh vlády Slovenskej republiky na rok 2004. Obsahuje z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. S účelom zákona vás podrobne oboznámil navrhovateľ. Dôvodová správa uvádza, že návrh zákona je v súlade s Ústavou Slovenskej republiky, ústavnými zákonmi a zákonmi Slovenskej republiky, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Navrhovaná právna úprava bude mať vplyv na štátny rozpočet, ktorý odhadom vyčíslil sumu 733 794 106 korún na celé volebné obdobie rokov 2006 až 2010. Návrh zákona nemá vplyv na zamestnanosť ani na životné prostredie. Osobitná časť dôvodovej správy obsahuje odôvodnenie jednotlivých ustanovení návrhu zákona. Z pripojenej doložky zlučiteľnosti vyplýva, že problematika návrhu zákona nie je upravená v práve Európskych spoločenstiev a je upravená v práve Európskej únie (čl. 6 ods. 2 Zmluvy o Európskej únii, amsterdamské znenie). Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený vládny návrh zákona v druhom čítaní. V súlade s rozhodnutím predsedu Národnej rady Slovenskej republiky č. 927 z 19. októbra 2004, podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 27. januára 2005 a v gestorskom výbore do 28. januára 2005. Ďakujem, pán predseda.
Pellegrini, Peter, poslanec NR SR (2021-02-03):
Ďakujem veľmi pekne. Pani poslankyňa, v úvode ste hovorili, že ste mali pocit, že zo mňa, alebo neviem, či ste mysleli všetkých predkladateľov, ide nejaký strach alebo niečo také. Tak chcem vás uistiť, že môžete sa vy alebo už niektorí z vašich kolegov vyhrážať zatváraním a vyšetrovaním komukoľvek, nás určite nevystrašíte. Dokonca ani činnosť orgánov činných v trestnom konaní vás neoprávňuje k tomu, aby si občania mohli nejakým spôsobom zatvoriť oči pred neschopnosťou tejto vlády. Vy ste vy... vymenovali niekoľkých tých ministrov. Ja som veľmi rád, že za ministra zahraničných vecí ste si zobrali môjho dlhoročného kolegu a kamaráta Ivana Korčoka, pretože tento pôsobil aj za mojej vlády, aj za vlády Roberta Fica vo významných zahraničnopolitických funkciách, a som veľmi rád, že ste museli siahnuť do našich radov, aby ste na takýto post mohli nájsť profesionála, a to, s tým sa veľmi stotožním a som hrdý na to, že na ministerstve zahraničných vecí je náš človek, ktorého ste si pripra... nejakým spôsobom privlastnili vy. Potom ste si neodpustili, myslel som, že, viete, že ste trošku taká, ako by som povedal, nejá... Neviem teraz nájsť správne slovo, preto nepoviem žiadne, aby som zas neurobil nejakú chybu v slovenčine, neodpustili ste si tie narážky – faloš a neviem čo všetko. Viete, vy sa tvárite – celá SaS – vo vládnej koalícii ako opozícia vo vnútri. Hráte sa na chrumkavých, všetko kritizujete, postavíte sa premiérovi, každú chvíľku ste proti testovaniu, ste proti tomu, ste proti hentamu, hentomu. V skutočnosti ale aj tak všetko ide tak, ako chce premiér Igor Matovič, a preto len pripomínam všetkým občanom, za všetko, čo sa v tejto krajine deje, nesie plnú zodpovednosť aj SaS, hoc sa tvári... (Prerušenie vystúpenia časomerom.)
Žiga, Peter, podpredseda NR SR (2024-02-27):
Ďalšou v rozprave vystúpi pani poslankyňa Kolíková.
J. Ďuračka, poslanec: (2007-10-25):
Najskôr dajte, pán predseda, prosím, hlasovať o bodoch spoločnej správy č. 1, 3, 5, 6, 8, 9, 10, 11, 12, 13, 14, 15 s návrhom gestorského výboru schváliť.
M. Číž, podpredseda NR SR: (2010-02-12):
Má slovo.
Pčolinský, Peter, poslanec NR SR (2017-09-14):
Ďakujem pekne. Pán kolega Osuský vy ste použili ako príklad prezidentskú kampaň pána Kisku a pána Fica. Všetkým tej... No všetkým? Tí, čo to trošku podrobnejšie sledovali, tak im bolo jasné, že tie výdavky, ktoré oficiálne oni priznali, boli, dovolím si povedať, násobne vyššie. Kolega pred chvíľou spomínal tak isto predvolebnú kampaň ĽSNS, ktorá sa tvárila, že minula 5 korún na tú kampaň, ale realita bola úplne iná. Čiže ten návrh zákona je dobrý, pretože ruší ustanovenia, ktoré sa aj tak nedodržiavajú, aj tak ich nikto nesankcionuje. A je treba si uvedomiť, že peniaze nie sú všetko v politickej kampani. Ako príklad uvediem voľby 2012, kde istá strana s názvom niekoľko percent minula niekoľko miliónov euro na kampaň a jej volebný výsledok bol rovnaký, ako istá pani z Pereša, ktorá so psom v ruke, v jednej, v druhej s cigaretou natočila videá, a ten výsledok bol ten istý, hej. Čiže dnes peniaze nehrajú až takú veľkú roku pri tom, ako bude strana úspešná vo voľbách. Čiže súhlasím aj s vaším vystúpením a ďakujeme spolu s kolegami za exkurz do umenia a rôznych kútov sveta.
Paška, Pavol, predseda NR SR (2012-07-25):
Hlasujeme. (Hlasovanie.) 144 prítomných, 115 bolo za, 29 sa zdržalo. Návrh sme schválili.
Žitňanská, Lucia, poslankyňa NR SR (2018-10-24):
Ďakujem pekne. Nepochybne, keby bola iná politická situácia, bola by tu iná debata, ale to parlamentné rozloženie určili voliči a treba to rešpektovať. Ja ďakujem pekne za faktické pripomienky. Ja zareagujem len na jedno, na pána poslanca Kresáka: „Mne to úplne ušlo.“ Aj z toho vidno, úplne mi ušlo, že ten návrh oproti tomu, o čom sme sa rozprávali, sa posunul v tom zmysle, že predsedu a podpredsedu Ústavného súdu má voliť plénum Ústavného súdu, čo vlastne nepovažujem vôbec za dobrý nápad, priznám sa, resp. lebo vždy si myslím, že je lepšie, keď to robí nejaká tretia osoba zvonku. Ale keď by ten systém mal vyzerať takto, tak potom naozaj by som myslela, že treba zvážiť rotačný systém, pretože toto je teda vážna zmena oproti tomu, v akých úvahách sme sa kedykoľvek v priebehu posledných rokov pohybovali, a nie som ňou veľmi nadšená. V každom prípade ja chcem ešte raz zdôrazniť, že považujem za neprijateľné, aby sme o tomto návrhu hlasovali dnes. Ďakujem.
B. Bugár, podpredseda NR SR: (2003-09-18):
S. Škoda, poslanec: Ďakujem za slovo, pán predsedajúci. Veľmi ma mrzí, že musím vystupovať, ale to, čo povedala pani poslankyňa, je jej vlastné vyviňovanie. Žiaľbohu, pani kolegyňa Krutá, ja vás veľmi dobre poznám. A bol som vtedy predsedom maturitnej skúšky, keď ste vy boli v tej strednej škole. A veľmi ma mrzí, že teraz robíte vlastne pravý opak. Ďakujem.
Laššáková, Jana, podpredsedníčka NR SR (2013-06-04):
Dobre, o vašom návrhu budeme hlasovať na doplnenie programu. Nech sa páči, pán poslanec Kaník.
I. Mikloš, podpredseda vlády a minister financií SR: (2005-12-08):
Vážená pani poslankyňa, samotné zrušenie dane alebo nastavenie daňového systému nie je v priamej súvislosti s maastrichtskými kritériami a so vstupom do eurozóny, ale faktom je, že zásadné zmeny, ako celkom určite zrušenie rovnej dane by bolo, majú svoje negatívne dôsledky v hodnotení krajiny zo strany investorov, zo strany ratingových agentúr, ako aj zo strany trhov. Navyše, veľmi dôležité pri akejkoľvek zmene daňového systému je, aké rozpočtové dôsledky by boli s takouto zmenou spojené. Ak by sme hovorili napríklad o konkrétnom návrhu, ktorý bol zverejnený stranou Smer a pánom Šulajom, tak rozpočtové dôsledky tohto návrhu konkrétne by boli okolo 9 až 10 mld. korún zvýšeného deficitu verejných financií. To je prepočet Inštitútu finančnej politiky ministerstva financií, ktorý bol potvrdený, jeho reálnosť tohto prepočtu bola potvrdená aj výborom pre daňové prognózy, v ktorom sú zastúpení nezávislí odborníci, analytici najväčších bánk, INFOSTAT-u a Národnej banky Slovenska. Takže v tomto zmysle by takáto konkrétna zmena daňového systému znamenala možné ohrozenie plnenia maastrichtských kritérií a aj možné riziko odkladu vstupu do eurozóny.
Čepček, Martin, poslanec NR SR (2021-11-30):
Ďakujem pekne. Pán poslanec, ja mám takú otázku, že prečo tak vehementne obhajuješ takéto zákony, ktoré sa týkajú legalizácie marihuany alebo drog, alebo niečoho podobného. No ja neviem, ale z informácií, ktoré mám, teba vo vlastnom rodnom meste volajú ´Fetka´, takže ja by som sa chcel spýtať, že (smiech v sále), že prečo teda obhajuješ, že či máš s tým nejaké skúsenosti. Ďakujem.
Gibalová, Monika, poslankyňa NR SR (2010-10-13):
Ďakujem pekne za všetky reakcie. Pani poslankyňa Vaľová, položili ste otázku: „Čo ste vyriešili?“ Nuž to sme vyriešili, že sme tým urobili prvý krok k tomu, aby došlo k decentralizácii toho, čo ste vy zaviedli. Vy ste mali snahu uchopiť do svojich rúk a regulovať takýto spôsob starostlivosti o starých ľudí. Pani poslankyňa Vaľová, v dôsledku tohto zákona o sociálnych službách a tohto paragrafu a iných mnohých, ktoré sa budú upravovať, ale tohto protiústavného paragrafu krachovali mnohé zariadenia sociálnych služieb, ktoré robili kvalitné služby, ale boli odpílené týmto zákonom od financovania sociálnych služieb. Pani poslankyňa Vaľová, dúfam, že ste len omylom hovorili o súkromnom podnikateľovi v sociálnych službách, pretože sú verejní, neverejní. (Reakcia z pléna.) Áno, v zákone. Ale tí nemajú nárok na napojenie na financovanie, sú iba v polohe „môžu“. Správne rozdelené peniaze, to je, myslím, vaša pripomienka. Pán poslanec Blanár, nuž najlepšia obrana je útok. My v tejto chvíli nerokujeme o ani Kaníkových, ani súbore dvadsiatich zákonov z roku Pána, lebo toto opakujete už piaty rok, čo tu sedím, v tomto parlamente, ale my rokujeme o veľmi konkrétnych argumentoch... (Prerušenie vystúpenia časomerom.)
J. Baška, poslanec: (2005-11-08):
Národná rada svojím uznesením č. 1820 pridelila predmetný návrh zákona na prerokovanie ústavnoprávnemu výboru, výboru pre financie, rozpočet a menu, výboru pre obranu a bezpečnosť a výboru pre ľudské, práva, národnosti a postavenie žien ako gestorskému výboru. Uvedené výbory návrh prerokovali s nasledovným výsledkom. Výbor pre financie, rozpočet a menu a výbor pre obranu a bezpečnosť odporúčali návrh schváliť bez pripomienok. Ústavnoprávny výbor a výbor pre ľudské práva, národnosti a postavenie žien neprijali platné uznesenie. Následne gestorský výbor, výbor pre ľudské práva, národnosti a postavenie žien, neschválil ani spoločnú správu výborov. Aj keď v gestorskom výbore boli predložené a podporené viaceré pozmeňujúce návrhy, vzhľadom na výsledky rokovania vo výbore uvedené v časti III tejto informácie informácia neobsahuje žiadne pripomienky. Vážený pán predsedajúci, otvorte, prosím, rozpravu a zároveň sa do rozpravy hlásim.
Ďuriš Nicholsonová, Lucia, podpredsedníčka NR SR (2016-09-07):
Asi Verešovú.
Mikloš, Ivan, podpredseda vlády a minister financií SR (2011-09-07):
Ďakujem pekne. Vážený pán predseda, vážené panie poslankyne, páni poslanci, hlavným cieľom navrhovaného zákona je implementovať smernicu Európskeho parlamentu a Rady o začatí a vykonávaní činnosti o dohľade nad obozretným podnikaním inštitúcií elektronického peňažníctva. Keďže smernicou 2007/64/ES o platobných službách na vnútornom trhu sa vytvoril moderný a zosúladený právny rámec pre platobné služby na úrovni Európskej únie, vznikla naliehavá potreba ďalších opatrení aj na podporu vzniku jednotného trhu so službami elektronického peňažníctva. Uvedené sa má zabezpečiť smernicou 2009/110/ES, ktorá nahrádza a ruší pôvodnú smernicu Európskeho parlamentu a Rady 2000/46/ES o začatí a vykonávaní činností a dohľade nad obozretným podnikaním inštitúcií elektronického peňažníctva. Keďže hodnotenie uplatňovania tejto smernice ukázalo, že niektoré jej ustanovenia bránili rozvoju trhu s elektronickými peniazmi a obmedzovali technologickú inováciu, bola potrebná novelizácia. Obmedzený počet inštitúcií elektronického peňažníctva a nízky objem vydaných elektronických peňazí dokazujú, že elektronické peňažníctvo je v skutočnosti na začiatku svojho vývoja. Súčasťou návrhu zákona sú aj ustanovenia, ktorými sa preberá smernica Európskeho parlamentu a Rady 2010/76/EÚ, ktorou sa menia a dopĺňajú smernice, pokiaľ ide o kapitálové požiadavky na obchodnú knihu a na resekuritizácie a preverovanie politík odmeňovania orgánmi dohľadu, a to konkrétne v oblasti odmeňovania v bankách a u obchodníkov s cennými papiermi. Upravuje sa tiež prevádzka registra veriteľov a podregistra iných veriteľov vedených v Národnej banke Slovenska. Návrh zákona bol pripravený v spolupráci s Národnou bankou Slovenska na základe Legislatívneho plánu práce vlády. Návrh zákona je v súlade s Ústavou Slovenskej republiky, zákonmi a všeobecne záväznými právnymi predpismi. Návrh zákona sa predkladá bez rozporov, vláda ho prerokovala a schválila na svojom zasadnutí 6. júla 2001. Ďakujem pekne.
Dostál, Ondrej, poslanec NR SR (2011-03-29):
Vážený pán podpredseda Komisie, priznávam, že nepatrím ani v rámci tohto parlamentu a zrejme ani v rámci slovenskej politickej scény, moja politická strana OKS nepatrí práve k tým euronadšeneckým. Kriticky vnímame súčasný stav Európskej únie a jej ďalšie smerovanie, ale považujeme to za úplne legitímny názor, ktorý má zaznievať v diskusiách o budúcnosti Európskej únie a nie je dôvod takéto názory niekam vykazovať za hranice normálnej diskusie. Bol som kritický k návrhu Európskej únie, bol som kritický k Lisabonskej zmluve, ale jedným z nesporných pozitív Lisabonskej zmluvy je práve posilnenie úlohy národných parlamentov, pokiaľ sa premietne do reality. Kolegovia tu už spomenuli, že zrejme už dnes budeme hlasovať o dvoch návrhoch zákonov, ktoré sa týkajú uplatňovania alebo možnosti uplatňovania posilnenej úlohy národných parlamentov. Jednak ide o návrh ústavného zákona o spolupráci Národnej rady a vlády a jednak ide o úpravu rokovacieho poriadku, ktorá s tým bezprostredne súvisí. Chcem sa teda spýtať, ako hodnotíte doterajšiu aktivitu slovenského parlamentu v tom podieľaní sa na tvorbe európskej legislatívy a ako vnímate potrebu vnútroštátnej právnej úpravy postupu, ktorý by mal k tomu smerovať? Pýtam sa to najmä v kontexte tom, že máme na programe ústavný zákon a nie je ho možné schváliť iba hlasmi vládnej koalície a vyskytli sa tu hlasy, že opozícia tento návrh nepodporí. Takže sa chcem spýtať na váš názor. Ako vy vidíte potrebu takejto právnej úpravy?
Laurenčík, Milan, podpredseda NR SR (2021-09-30):
Až na ten záver úplne v poriadku. Ďalšiu faktickú poznámku má pán poslanec Ondrej Dostál, nech sa páči.
Laššáková, Jana, podpredsedníčka NR SR (2015-05-26):
Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Martvoň, pán poslanec Kuffa, pán poslanec Viskupič. Končím možnosť prihlásiť sa do rozpravy ústne. Ale o slovo požiadal aj pán predkladateľ. Nech sa páči, v súlade s rokovacím poriadkom kedykoľvek môže vystúpiť, keď o to požiada.
Suja, Miroslav, poslanec NR SR (2022-12-05):
Áno. Som si neodp... neodpustil som si.
P. Hrušovský, podpredseda NR SR: (2002-07-03):
(Hlasovanie.) 112 prítomných, 81 za, 27 sa zdržalo, 4 nehlasovali. Schválili sme tento bod.
Bugár, Béla, podpredseda NR SR (2011-07-07):
Pán poslanec, reagujte na pána podpredsedu.
Glváč, Martin, podpredseda NR SR (2018-06-20):
Pani poslankyňa Pfundtner.
Danko, Andrej, predseda NR SR (2019-01-29):
Vážené panie poslankyne, vážení páni poslanci, nasleduje druhé čítanie o zákone zo 4. decembra 2018. Poprosím, myslím, že som dal dosť dlhú prestávku, aby ste zaujali miesta, poprípade tí, ktorí nemôžte tu byť, alebo máte program, aby ste sa vzdialili. Takže nasleduje druhé čítanie o zákone zo 4. decembra 2018 o hazardných hrách a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou. Materiál má parlamentnú tlač 1254. Dávam slovo spoločnému spravodajcovi z výboru pre financie a rozpočet poslancovi Balážovi a prosím ho, aby informoval Národnú radu o výsledku prerokovania vráteného zákona vo výboroch. (Rokovanie o zákone zo 4. decembra 2018 o hazardných hrách a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1254.)
Sulík, Richard, predseda NR SR (2010-08-03):
Vážené panie poslankyne, vážení páni poslanci, otváram 3. schôdzu Národnej rady. Na dnešnom rokovaní vítam prezidenta Slovenskej republiky pána Ivana Gašparoviča. (Potlesk.) Taktiež vítam predsedníčku vlády Ivetu Radičovú. (Potlesk.) Vítam predsedníčku Ústavného súdu pani Ivettu Macejkovú (potlesk), ostatných členov vlády, generálneho prokurátora, excelencie veľvyslankyne a veľvyslancov, ako aj zástupcov diplomatických misií a ďalších hostí. (Potlesk.) Panie poslankyne, páni poslanci, prosím, aby sme sa pred začatím rokovania prezentovali stlačovaním hlasovacieho tlačidla. Dobre, takže prepáčte mi krátku technickú prestávku, musím si ísť zobrať kartu do kancelárie, nech spojazdním... (Smiech v sále.) Nechaj, Paľo, ja si donesiem. (Krátka technická prestávka.) (Po prestávke.)
Kočiš, Eduard, poslanec NR SR (2021-03-31):
Ďakujem za slovo, pán predsedajúci. Filip, tvoja, tvoja rozprava bola značne, značne pravdivá a z veľkej časti vychádzaš zo svojej praxe. Čiže tu ja chcem len povedať, že naozaj tá byrokratická záťaž v rámci žiadateľov a hlavne tých malých žiadateľov, ktorí sú väčšinou diskriminovaní pri možnosti žiadať nejakú dotáciu v rámci svojho pozemku alebo pozemku, ktorý majú dlhodobo, v dlhodobom nájme, alebo pozemku, na ktorý sa chystajú dávať dlhodobý nájom, je značne obtiažna a veľmi komplikovaná a vždy sú uprednostňovaní hlavne tí veľkí žiadatelia. Kolega Suja tuná veľmi trefne poznamenal, že úpravy pozemkov sú skvelá vec, ale nie v lokalitách, kde naozaj sa chystajú veľké developerské projekty, ale najmä v lokalitách, ktoré naozaj by mali slúžiť na poľnohospodárstvo alebo pôdohospodárstvo. Čiže toto musíme značne rozlišovať a v tom by mal byť ustálený nejaký konsenzus a nedávať to len ako nejaké vzletné a prázdne frázy. Čo sa týka tohto návrhu zákona, chcem vyzdvihnúť, že, áno, je tam značne upravené a dobre upravené vzťah pôvodného užívateľa s novým vlastníkom pôdy a s pôvodným vlastníkom pôdy, toto kvitujem, ako je to veľmi, je to vcelku dobre nastavené. Čo sa týka pozemkových úprav zo stavu E na stav C, ja si myslím, že je to dlhodobý proces, dlhodobý problém procesový, ktorý tuná máme desiatky rokov, teda veľmi, veľmi veľa rokov dozadu, nielen pozostatky z nejakého bývalého režimu, ale tiahne sa to veľmi ďaleko. A čo sa týka oprávnených užívateľov, skrátenia lehôt, čo sa týka tých odpovedí, tak to považujem naozaj za veľmi dobrý krok a snáď to aj pomôže. Takže veľmi pekne ďakujem a skúsime to spraviť možno, ešte možno lepšie. Vďaka.
Laššáková, Jana, podpredsedníčka NR SR (2013-02-07):
Ďakujem, pán podpredseda vlády. A pokračujeme odpoveďami členov vlády na otázky poslancov podľa vyžrebovaného poradia. Prvá otázka je od podpredsedníčky Eriky Jurinovej na ministra hospodárstva Tomáša Malatinského a znie: „Vážený pán minister, ako hodnotíte poskytnutie nenávratného finančného príspevku z Operačného programu Konkurencieschopnosť a hospodársky rast spoločnosti Magic Trading Corporation známej aj z kauzy Interblue Group? Nevyvoláva vo vás tento projekt pochybnosti?“ Nech sa páči, pán minister, prosím vás o odpoveď, ako aj o oznámenie ukončenia odpovede.
Petro, František, poslanec NR SR (2013-09-19):
Ďakujem pekne, pán predseda. V rozprave vystúpil jeden pán poslanec a nebol podaný žiadny pozmeňujúci návrh. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kotleba, Marian, poslanec NR SR (2020-06-03):
Vážený pán poslanec Valášek, no, držme sa faktov. Vy ste vo svojom vystúpení povedali, že do roku 1999 neboli v strednej Európe žiadne jednotky NATO. A tie desaťtisíce amerických vojakov v Nemeckej spolkovej republike boli čo? To neboli vojaci jednotiek NATO? To boli ufóni? To boli proste nejakí vojaci bez príslušnosti k NATO? Čiže poprosím vás napraviť toto tvrdenie, lebo jednoducho však vieme o tom veľmi dobre, že nielen samotné členské štáty NATO, ale najmä Spojené štáty americké mali od skončenia druhej svetovej vojny desaťtisíce vojakov po rôznych základniach v celej západnej a strednej Európe. A jedno také, takú logickú myšlienku z vášho, z vášho vystúpenia by som poprosil vysvetliť. Vy ste povedali, že Ruská federácia neprijala teda tú pozvánku na spoluprácu s NATO a že teda musela tá Severoatlantická aliancia zmeniť prístup. Čiže vašimi, vašimi slovami povedané, keď niekto neprijme pozvánku do nejakého spoločenstva, tak je hneď nepriateľ. Je hneď nepriateľ a musíme proti nemu sa pripravovať na vojenský zásah? Tak to máme pochopiť? Tak potom, viete, potom darmo tu vaši kolegovia sa snažia to maskovať, že v podstate nejde o nejaké vojnové štvanie, keď vy potom ako starý, starý NATO-úradník vystúpite a poviete na rovinu, že kto nie je s nami, toho musíme zničiť a vybavená vec.
Mihalik, Marcel, poslanec NR SR (2021-10-05):
Ďakujem za slovo. Ďakujem, kolegyňa, že si spomenula aj hendikepovaných ľudí vo svojej rozprave. Hendikepovaný človek, samozrejme, nemusí byť človek na okraji spoločnosti, ale na druhej strane by som pripojil jeden príklad. Prenedávnom bola paraolympiáda a všetci sme sa tešili z medailí, ja však chcem upozorniť na jeden príbeh, príbeh filipínskeho plavca Ernieho Gawilana, ktorý nejakým záhadným spôsobom prežil potrat, a jeho túžba žiť bola taká veľká, že sa stal paraolympijským víťazom v plávaní. Sila žiť je veľká. Aj hendikepovaní ľudia dokážu veľké veci. Je veľa takýchto príbehov, ktoré ukazujú, že aj zdravotne postihnutí ľudia môžu byť prínosom pre našu spoločnosť. Ďakujem.
Pollák, Peter, poslanec NR SR (2022-04-28):
Ďakujem pekne. Ja vám, pán Blaha, nebudem nadávať, ja len chcem poukázať na to, že druhý najvyšší človek v SMER-e, a to ste vy, pán Blaha, ako podpredseda, nemá problém tu dourážať ženy, pracujúci ľud, Rómov ste nazvali, že sú čvarga, pozerali ste sa na mňa a nadávali ste tu do čvargy a vôbec sa vám nedivím, ja vám skrz mojich úst ako Róm hovorím, že ja vám nadávať nebudem, ja len chcem otvárať oči ľuďom, že nemáte problém poukazovať na zbedačený slovenský ľud, na zbedačených Rómov ako na čvargu. Toto je úradná listina z Inšpekčnej služby (rečník zobral do rúk písomný materiál, ukazujúc ho plénu), že v roku 2015 a v roku 2016 ste lustrovali mňa a celú moju rodinu. Každý vie, že moja rodina je stále v osade. Nemali ste problém lustrovať moju zúboženú babku, 78-ročnú ženu. Čo ste na nej hľadali, čo ste na ňu hľadali? Akým spôsobom ste si dovolili lustrovať naozaj zúbožených ľudí, ktorí majú zbedačený život? Nemali ste problém ďalších 490 ľudí lustrovať. Kde to skončilo? Kto to má? A vy tu rozprávate o tom, že toto je politický proces, že máte pocit, že vás sleduje Vojenské spravodajstvo. Tu máte čierne na bielom (rečník zobral do rúk písomný materiál, ukazujúc ho plénu), že polícia za vašej vlády v roku 2015 a 2016 lustrovala celú moju rodinu, celú moju rodinu. Neviem, kde to skončilo. Môžme sa domnievať, že to skončilo u Kočnera v trezore alebo u Fica a Kaliho na stole. Ďakujem pekne.
Žiak, Miroslav, poslanec NR SR (2021-11-10):
Pán poslanec Linhart, vy asi aj čítate tak, ako pí-še-te, lebo mi to nedáva zmysel, tieto prejavy vaše divné harabinovské, ale pome k tej veci, ktoré ste tu rozprávali. Rozprávali ste o tom, že nejaký kleptoprimátor nemôže byť stíhaný alebo nemôžu trpieť ľudia za to, že on niečo predražil. No, každopádne on keď zvýšil cenu tej bytovky alebo nejakého obydlia, tak, samozrejme, sa zvýši aj nájomná zmluva, nájomné ide hore pre týchto ľudí a väčšinou sú to sociálne prípady, ktoré platia také nájomné, že u súkromníka by to nájomné platili nižšie, čiže je namieste udeliť pokutu takémuto starostovi. Sám ste rozprával o tom, že to zneužíva, tak teraz nechápem, prečo chcete robiť pardon tomuto človeku. A ľudia majú každé štyri roky šancu zmeniť toho primátora, keď im primátor spôsobil škodu, tak sú na to komunálne voľby, aby títo ľudia mu ukázali vizitku. Ja viem, že máte záujem kandidovať v Nových Zámkoch na primátora a chcete teraz si urobiť PR, je to viac než jasné, veď my nie sme tu padnutí na hlavu, verím, že to aj ľudia v Nových Zámkoch pochopia, čo tu vy vystrájate, a zdravý rozum vyhrá nad tým, ako odpúšťať možno v 90 %, ktoré boli týmto zneužité na zlodejiny a na predražovanie svojich nehnuteľností.
P. Paška, predseda NR SR: (2010-03-03):
(Hlasovanie.) 136 prítomných, 135 bolo za, 1 sa zdržal. Tieto body sme schválili.